אין לבלבל עם אין לבלבל ערך זה עם הערך "בשיקטש".

**איסטנבול בשאקשהיר** (בטורקית: **İstanbul Başakşehir**) הוא מועדון כדורגל מקצועני טורקי, שבסיסו במחוז בשאקשהיר של איסטנבול, טורקיה, ונוסד בשנת 1990 בשם "איסטנבול ביויוקשהיר בלדיאספור" (İstanbul Büyükşehir Belediyespor).

הקבוצה העפילה לראשונה לליגת העל הטורקית בכדורגל (ה-"Süper Lig" הטורקית) בעונת 2007/2008 והיא מארחת את משחקי הבית שלה באצטדיון פתיח טרים באיסטנבול. המועדון פועל בחסות משרד הנוער והספורט הטורקי.

איסטנבול בשאקשהיר הוא אחד מחמישה המועדונים המייצגים את העיר איסטנבול בליגת העל הטורקית לצד גלאטסראיי, פנרבחצ'ה, בשיקטאש וקסימפאשה. בעונת 2016/2017 הקבוצה השתתפה לראשונה גם במפעלים האירופיים כשהתמודדה בליגה האירופית. בעונת 2017/2018 העפילה לשלב מוקדמות הליגה האירופית ובעונת 2019/2020 זכתה לראשונה באליפות טורקיה.

היסטוריה
--------

המועדון נוסד ב-1990 בשם "ISKI SK" בבעלות חברת המים העירונית באותו השם. הקבוצה התמודדה תחילה בליגה האזורית החובבנית בעונת 1990/1991 ועלתה לליגה השנייה בתום אותה עונה. לאחר ההעפלה לליגה המקצוענית שונה שמה ל"איסטנבול ביויוקשהיר בלדיאספור". המועדון התמודד בליגה השנייה עד עונת 1996.

בעונת 2006/2007 העפילה לראשונה לליגת העל הטורקית בכדורגל והצליחה להישאר בליגה בעונה שאחריה. בעונת 2012/2013 הקבוצה סיימה במקום 16 וירדה לליגה הראשונה, אך חזרה לליגה הבכירה אחרי עונה אחת כשזכתה באליפות הליגה הראשונה.

ביוני 2014, לאחר שהעפילה בשנית לליגת העל, שונה שמה ל**"מועדון הכדורגל איסטנבול בשאקשהיר"** (İstanbul Başakşehir Futbol Kulübü). ובעונות הבאות התמקמה במקום הרביעי בטבלת הליגה בעונות 2014/2015 ו-2015/2016. ב-25 במאי 2015 הקבוצה חתמה על הסכם חסות עם קבוצת החינוך והבריאות מדיפול (Medipol Eğitim ve Sağlık Grubu) לחוזה של ארבע שנים ושם הקבוצה שונה ל"מועדון הכדורגל מדיפול בשאקשהיר" (Medipol Başakşehir Futbol Kulübü).

בעונת 2019/2020 זכתה לראשונה באליפות ליגת העל הטורקית בכדורגל בהדרכת המאמן אוקאן בורוק. הם הפכו למועדון השישי בלבד בתולדות הליגה שזוכה באליפות, ולמועדון הרביעי מאיסטנבול שעושה זאת. עם זאת, במפתיע הקבוצה פתחה את עונת 2020/2021 עם 3 הפסדים וללא שערי זכות.

בעונת 2020/2021 הופיעה לראשונה הקבוצה בליגת האלופות והשיגה ניצחון בכורה היסטורי במחזור השלישי של שלב הבתים כאשר ניצחה באיסטנבול את מנצ'סטר יונייטד 1-2. עם זאת היו אלה הנקודות היחידות שהיא השיגה, וסיימה אחרונה אחרי פריז סן-ז'רמן, ר.ב. לייפציג ומנצ'סטר יונייטד.

סגל נוכחי
---------

נכון ל-20 ביולי 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | טורקיהטורקיה | שוער | וולקן באבקאן  |
| 2 | טורקיהטורקיה | הגנה | סנאר אוזביראקלי  |
| 5 | ברזילברזיל | מגן | לאו דוארטה  |
| 7 | טורקיהטורקיה | קשר | סרדר גורלר  |
| 8 | סרביהסרביה | קשר | דניאל אלכסיץ'  |
| 10 | פוליןפולין | חלוץ | כרישטוף פיאטק  |
| 11 | צרפתצרפת | חלוץ | מוניר צ'ויאר  |
| 15 | טורקיהטורקיה | חלוץ | בטוהאן צ'אליק  |
| 16 | טורקיהטורקיה | שוער | מוחמד שנגזר  |
| 17 | סנגלסנגל | חלוץ | פיליפה קאני  |
| 18 | פוליןפולין | חלוץ | פטריק שיש  |
| 19 | טורקיהטורקיה | קשר | ברקאי אוזקאן  |
| 21 | טורקיהטורקיה | קשר | מחמוט טקדמיר  (קפטן) |
| 22 | טורקיהטורקיה | מגן | אייברק קייגיזיס  |
| 23 | טורקיהטורקיה | קשר | דניז טוריק  |
| 25 | ברזילברזיל | חלוץ | ז'ואאו פיגוריידו  |

 |  | 

| מס' |  | עמדה | שם |
| --- | --- | --- | --- |
| 34 | טורקיהטורקיה | חלוץ | מוחמט ארסלנטש  |
| 41 | טורקיהטורקיה | בלם | עומר עלי שאהינר  |
| 42 | טורקיהטורקיה | קשר | אפי ארדה קויונקו  |
| 51 | גינאה ביסאוגינאה ביסאו | מגן | אדגר יה  |
| 59 | אלג'יריהאלג'יריה | מגן | אחמד טובה  |
| 60 | ברזילברזיל | קשר | לוקאס לימה  |
| 77 | איטליהאיטליה | חלוץ | סטפנו אוקאקה  |
| 80 | ברזילברזיל | הגנה | ג'וניור קאייסרה  |
| 88 | טורקיהטורקיה | מגן | צ'אנר ארקין  |
| 98 | טורקיהטורקיה | שוער | דניז דילמן  |
|  | טורקיהטורקיה | מגן | מוהארם אונר  |
|  | בלגיהבלגיה | קשר | נאסר שאד'לי  |
|  | גינאהגינאה | קשר | סאקו טידיאני באנגורה  |
|  | טורקיהטורקיה | קשר | אלפר קרמאן  |
|  | טורקיהטורקיה | קשר | אילקאן אוזפסיל  |

 |

תארים והישגים
-------------

* **ליגת העל הטורקית בכדורגל**
	+ אליפות: 2019/20
	+ סגנות: 2016/17, 2018/19

קישורים חיצוניים
----------------

ויקישיתוף מדיה וקבצים בנושא **איסטנבול בשאקשהיר** בוויקישיתוף
* 

* אתר האינטרנט הרשמי של איסטנבול בשאקשהיר (בטורקית)
* איסטנבול בשאקשהיר, ברשת החברתית פייסבוק

* איסטנבול בשאקשהיר, ברשת החברתית אקס (טוויטר)

* איסטנבול בשאקשהיר, ברשת החברתית אינסטגרם

* איסטנבול בשאקשהיר, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net
* מיכאל יוכין‏, דאבליסטית ללא קהל? סוד ההצלחה המיוחד של איסטנבול בשאקשהיר, באתר וואלה!‏, 18 במאי 2017

| טורקיהטורקיה ליגת העל הטורקית, עונת 2023/2024 |
| --- |
| 

|  |
| --- |
| סמסונספור • איסטנבול בשאקשהיר • איסטנבולספור • אלניהספור • אנטליהספור • אנקרגוג'ו • בשיקטש • גזישהיר גזיאנטפ • ריזספור • גלאטסראיי • דמירספור  הטייספור • טרבזונספור • סיוואספור • פתיח קארגומרוק • פנרבחצ'ה • קוניאספור • קייסריספור • קסימפאשה • פאנדיקספור |

 |